Translated from English into Tagalog by Business Contractor of Interpretation and Translation Services at Stanford Health Care Matagal na COVID Long COVID (Tagalog) Karamihan sa mga taong may COVID-19 ay gumagaling sa loob ng ilang araw hanggang ilang linggo. Ang ilang tao naman ay may mga sintomas na tumatagal pagkatapos ng impeksyon. Madalas itong tinatawag na Matagal na COVID. Mga karaniwang sintomas Kasama sa mga karaniwang sintomas ang: Pagkapagod • • Mga pananakit ng ulo at katawan • Mga problema sa pagtulog • Mga pagbabago sa mood • Pagkawala ng pang-amoy at panlasa • Pag-ubo, pangangapos ng hininga, pananakit ng dibdib • Pananakit ng tiyan, pagduduwal, pagdudumi "Brain fog" (kahirapan sa pag-iisip at pag-concentrate) Hindi mo kailangang magkaroon ng lahat ng sintomas na ito para magkaroon ng Matagal na COVID. Saan ka makakakuha ng tulong Kung sa palagay mo ay mayroon kang Matagal na COVID, sabihin sa iyong doktor. Makakatulong din ang mga mapagkukunang ito: Stanford Health Care Post-Acute COVID-19 Syndrome (PACS) Clinic Telepono: 650-736-5200 Alamin ang higit pang impormasyon sa website ng Stanford Health Care PACS Clinic: Survivor Corps Mga madalas itanong Puwede ba akong mahawahan ng Matagal na COVID kung mayroon akong banayad o walang sintomas ng COVID? Oo, puwede ka pa ring mahawahan ng Matagal na COVID. Gagaling ba ako mula sa pagkakaroon ng Matagal na COVID? Pahina 1 ng 2
Translated from English into Tagalog by Business Contractor of Interpretation and Translation Services at Stanford Health Care Maraming tao ang gumagaling, pero matagal. Wala kaming sapat na impormasyon para masabi kung gaano katagal bago gumaling mula sa pagkakaroon ng Matagal na COVID. Dapat ba akong kumuha ng bakuna at booster sa COVID kung mayroon akong Matagal na COVID? Simula Nobyembre 2023, isinasaad ng mga alituntunin ng Mga Sentro para sa Pagkontrol at Pag-iwas sa Sakit (Centers for Disease Control and Prevention, CDC) na puwede nang makakuha ng bakuna at mga booster ang mga pasyenteng may Matagal na COVID. Kung wala kang Matagal na COVID, puwedeng mapababa ng pagkuha ng bakuna at mga booster sa COVID ang iyong pagkakataong magkaroon ng Matagal na COVID. Makipag-usap sa iyong doktor kung mayroon kang mga alalahanin at tingnan ang pinakabagong mga alituntunin ng CDC. Ano ang paggamot para sa Matagal na COVID? Sa kasalukuyan, wala pang gamot para sa Matagal na COVID. Nakikipagtulungan ang mga doktor sa mga pasyente para makabuo ng mga indibidwal na plano sa pamamahala. Maaaring makatulong ang mga malusog na estratehiya at mapagkukunan sa ibaba. Mga malusog na estratehiya at mapagkukunan Apat na malusog na estratehiya: Magplano: Iiskedyul ang iyong linggo para magkaroon ka ng balanse sa mga mahirap at madaling gawain. Magpahinga. Magbigay-priyoridad: Magpasya kung ano ang kailangang gawin at kung ano ang maaaring maghintay. Humingi ng tulong sa iba. Magtakda ng bilis: Ibahagi ang mga gawain. Magpahinga bago makaramdam ng pagod. • Posisyon: Umupo sa halip na tumayo. Kaunting enerhiya lang ang magagamit sa pag-upo. Higit pang mapagkukunan: CDC: Mga Tip para sa Mas Mahimbing na Pagtulog • • Malusog na Pagkain ng Departamento ng Agrikultura ng Estados Unidos (United States Department of Agriculture, USDA) Maaaring maglaman ng mga link papunta sa mga third-party na website ang dokumentong ito ng Stanford Health Care. Ibinibigay ang mga link na ito bilang isang kaginhawahan at para sa mga layuning pang-impormasyon lamang. Hindi nangangahulugan ang mga ito ng pag-endorso o pag-apruba ng Stanford Health Care sa anumang content sa third-party na website. Walang hinahawakang responsibilidad ang Stanford Health Care para sa katumpakan, legalidad, o content ng third- party na site. Makipag-ugnayan sa third-party na site para sa mga sagot sa mga tanong tungkol sa content nito. Napapanahon simula 12/2023 Stanford Medicine | Karanasan ng Pasyente sa Pangangalagang Pangkalusugan/Edukasyon, Pakikibahagi at Pagtataguyod ng Kalusugan Pahina 2 ng 2